માનવમિત્ર, મુંબઈ : દેશભરમાં સૌથી વિવાદિત ફિલ્મોમાંની એક પદ્માવત ૨૫ જાન્યુઆરી નાં રોજ વિશ્વભરમાં રીલીઝ થયાં બાદ બોક્સઓફીસ પર દર્શકોનો ખુબજ સારો રિસ્પોન્સ જોવાં મળી રહ્યો છે. સંજય લીલા ભણસાલીનાં ડાયરેક્શન હેઠળનાં માં બનેલી આ ફિલ્મ શૂટીંગની શરૂઆતથી લઈને રિલીઝ થયાં સુધીમાં મારામારી, તોડફોડ,ધમકી એમ ઘણાં બધાં વિવાદોમાં ફસાઈ ચુકી છે.આમ છતાં દીપિકાનાં પ્રશંસકોની ભારે ભીડ ફિલ્મ જોવાં આવી પહોંચી હતી. દીપિકાનાં ચાહકોએ ફિલ્મનાં પ્રથમ દિવસે જ ફિલ્મ જોઇને તેનાં વિરોધિઓને બોક્સઓફિસ પર જડબાતોડ જવાબ આપ્યો હતો.ભારતીય થિયેટરોમાં ૩૫ટકા સ્ક્રીન ઉપર આ ફિલ્મને રિલીઝ ના કરી શકાઈ જોકે આ ફિલ્મે પહેલાં દિવસે લગભગ ૧૮ કરોડ નો બિઝનેસ કર્યો.